Дерин Рийс-Джоунс
Снежна песен

Превод от английски: Елена Алексиева, 2002

chitanka.info

Цяло лято чаках

и тъках това платно от репей и коприва

докато ръцете ми

се израниха и покриха с пришки,

сякаш кислородени мехурчета,

уловени под стъкло.

После изведнъж — снегът:

сняг от себе си роден,

сняг, със пух покриващ бузите ти, клепките и устните,

сняг, а всъщност повече от сняг,

със цвят на нищо.

Сняг като криле на птица с дълга шия…

И те викам, шепнейки:

имаме всичко на всичко няколко дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.